ai4bharat/Pralekha huggingface dataset:
अर्थ मंत्रालय
सरकारने सादर केला पुढील दशकाभराचा दृष्टीकोन
(नवी दिल्ली, 1 फेब्रुवारी 2019
2030 मधील सर्वात महत्वाच्या दहा पैलूंची यादी सादर करून सरकारने पुढील दशकभराचा त्यांचा दृष्टीकोन मांडला आहे. “या व्यापक दहा आयामी दृष्टीसह आम्ही असा भारत निर्माण करू जिथे गरिबी, कुपोषण, अस्वच्छता व निरक्षरता भूतकाळ असतील. भारत एक आधुनिक, तंत्रज्ञान संचालित, उच्च प्रगती, न्यायसंगत आणि पारदर्शी समाज असेल.” असे मनोगत केंद्रीय अर्थ, कॉर्पोरेट व्यवहार, रेल्वे व कोळसा मंत्री पियुष गोयल यांनी संसदेमध्ये 2019-20चा अंतरिम अर्थसंकल्प सादर करताना व्यक्त केले.
पुढील पाच वर्षात भारत पाच ट्रिलियन डॉलर्सची अर्थव्यवस्था बनण्यास तयार आहे आणि त्या पुढील काळात 10 ट्रिलियन डॉलर्सची अर्थव्यवस्था बनवण्याची इच्छा आहे, असे गोयल म्हणाले.
व्हिजन 2030चे 10 पैलू :
1. 10 ट्रिलियन डॉलर्सच्या अर्थव्यवस्थेसाठी भौतिक व सामाजिक पायाभूत सुविधा निर्माण करणे व जगणे सुखसोयीचे करणे.
2. असंख्य स्टार्टअप्स व लाखो नोकऱ्या निर्माण करणारा तरुणांच्या नेतृत्वाखालील डिजिटल भारत.
3. विद्युत वाहने व नूतनीकरणीय ऊर्जा यावर लक्ष केंद्रित करून भारताला प्रदूषणमुक्त करणे.
4. मोठ्या रोजगार निर्मितीसाठी आधुनिक तंत्रज्ञानाचा वापर करून ग्रामीण औद्योगिकीकरण.
5. सर्व भारतीयांना सुरक्षित पिण्याच्या पाण्यासह स्वच्छ नद्या व सूक्ष्म सिंचन तंत्रज्ञानाचा वापर करून सिंचनातील पाण्याचा योग्य वापर.
6. भारतीय किनारपट्टी व समुद्राचे पाणी सागरमाला उपक्रमाशिवाय अन्य विकासही घडवून आणेल.
7. आपल्या अंतराळ कार्यक्रमाद्वारे - भारताचे गगनयान जगासाठी उपग्रह प्रक्षेपण स्थान बनेल.
8. अन्नधान्य उत्पादनात स्वावलंबिता व सेंदीय पद्धतीने निर्मिती.
9. 2030 पर्यंत स्वस्थ भारत व सर्वांसाठी मोफत आरोग्य सुविधा. आयुष्मान भारत व महिलांचा सहभाग याचे प्रमुख अंग असतील.
10. निवडून आलेल्या सरकारसोबत काम करणारे कर्मचारी - किमान शासन कमाल प्रशासन राष्ट्र स्वरुपात भारताचे रूपांतरण.
G.Chippalkatti/S.Pophale/P.Kor
आरोग्य आणि कुटुंब कल्याण मंत्रालय
आरोग्य आणि कुटुंब कल्याण मंत्रालयाच्या रोग नियंत्रण राष्ट्रीय केंद्राकडून दिल्लीमध्ये जून 2020 मध्ये ‘सेरो-प्रसार अभ्यास’
नवी दिल्ली, 21 जून 2020
केंद्रीय आरोग्य आणि कुटुंब कल्याण मंत्रालयाच्या एनसीडीसी म्हणजेच रोग नियंत्रण राष्ट्रीय केंद्राच्या वतीने दिल्लीमध्ये सेरो प्रसार दक्षतेविषयी अभ्यास करण्यात आला. या सर्व्हेक्षणामध्ये आजाराच्या संक्रमणाची पाहणी करण्यात आली असल्याची माहिती देण्यात आली. एनसीडीसी आणि दिल्ली राष्ट्रीय राजधानी प्रदेश सरकार यांच्या संयुक्त विद्यमाने दि. 27 जून, 2020 ते 10 जुलै,2020 या कालावधीमध्ये करण्यात आलेल्या या सर्व्हेक्षणामध्ये वेगवेगळ्या टप्प्यांवरचे नमूने अभ्यासासाठी जमा करून त्यांचा अभ्यास करण्यात आला आहे.
या सर्व्हेक्षणासाठी दिल्लीतल्या सर्व 11 जिल्ह्यांसाठी पाहणी पथकांची स्थापना करण्यात आली होती. यावेळी काही निवडक लोकांच्या रक्ताचे नमूने घेण्यात आले. यावेळी ज्या लोकांनी पाहणीसाठी लेखी संमती दिली त्यांच्याच रक्तांचे नमूने घेण्यात आले. यानंतर परीक्षणासाठी आयसीएमआर म्हणजेच भारतीय वैद्यकीय संशोधन परिषदेने मान्यता दिलेल्या कोविड कवच ईलिसा वापरून ‘आयजीजी अँटीबॉडीज’ आणि संसर्गाची तपासणी करण्यात आली. ईलिसा चाचणीचा वापर करून देशामध्ये सर्वात मोठ्या प्रमाणावर ‘सेरो-प्रसार‘ अभ्यास करण्यात आला आहे.
प्रयोगशाळेच्या मानकांनुसार 21,387 नमुने गोळा करण्यात आले आहेत. सामान्य लोकांमध्ये ‘अँटिबॉडीज’जे प्रमाण, उपस्थिती किती आहे, हे जाणून घेण्यासाठी अशा प्रकारचा पाहणी-अभ्यास करण्यात आला आहे. ही चाचणी कोणत्याही प्रकारचे निदान करण्यासाठी घेण्यात आली नाही. तर नमूना दिलेल्या लोकांना मागील काळामध्ये ‘सार्ससीओव्ही-2’ चा संसर्ग झाला होता का, याची माहिती घेणे या चच्णीमुळे शक्य होणार आहे.
सेरो-दक्षता या एक प्रकारे पाळत ठेवण्यासाठी घेतलेल्या चाचण्या असतात. सध्याच्या महामारीच्या काळामध्ये अशा प्रकारे वेळोवेळी चाचण्या घेणे अतिशय महत्वाचे असते. त्यामुळे साथीच्या रोगाचा प्रसार कशा पद्धतीने आणि कोणत्या लोकांमध्ये होत आहे, याचे मूल्यांकन करणे आणि त्याचे पुरावे जमा करणे शक्य होते.
सेरो-प्रसार अभ्यासावरून काढण्यात आलेल्या निष्कर्षानुसार दिल्लीमध्ये ‘आयजीजी अँटिबॉडीज’ चे प्रमाण 23.48 टक्के आहे. तसेच दिल्लीमध्ये मोठ्या प्रमाणावर संक्रमित झालेल्या व्यक्तींमध्ये रोगाची लक्षणे तातडीने दिसून आली नाहीत. या पाहणीत खालील गोष्टी दिसून आल्या आहेत:-
- महामारीचा प्रसार होवून आता जवळपास सहा महिने होत आहेत. या काळात दिल्लीतल्या फक्त 23.48 टक्के लोकांना कोविड-19 ची लागण झाली आहे. ज्या भागात दाट लोकसंख्या आहे, म्हणजेच लोकसंख्येची घनता जास्त असलेल्या भागात प्रसार जास्त आहे. महामारीचा प्रसार सुरू होताच सरकारने ताबडतोब टाळेबंदी आणि शारीरिक अंतर राखण्यासारखे प्रभावी उपाय केले. तसेच रूग्णांच्या ‘ट्रॅकिंग’चे उपाय योजल्यामुळे प्रसार तुलनेने कमी झाला आहे. त्याचबरोबर नागरिकांनी कोविड संसर्ग होवू नये म्हणून वर्तनामध्ये बदल केले, सरकारच्या आवाहनाला सक्रिय प्रतिसााद जनतेने दिला, यामुळेही प्रसार कमी झाला आहे.
- तथापि, कोविडची लागण अनेकांना झाल्यामुळे यापुढेही प्रतिबंधात्मक उपाय योजना अतिशय कठोरतेने राबविण्याची आवश्यकता आहे. शारीरिक अंतराचे काटेकोर पालन, तोंडावर मास्क बांधणे, हातांची स्वच्छता राखणे, खोकला आल्यास तोंड झाकण्याचे शिष्टाचार पाळणे तसेच सर्वात महत्वाचे गर्दीच्या ठिकाणी जाणे टाळणे, आदि गोष्टींचे पालन करणे आवश्यक असल्याचे या अभ्यासानंतरच्या निष्कर्षात म्हटले आहे.U.Ujgare/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 302
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 112 कोटी 34 लाखांहून अधिक मात्रा देण्याचे काम पूर्ण
गेल्या 24 तासांत, 30 लाख 20 हजारांहून अधिक मात्रा देण्यात आल्या
रोगमुक्ती दर 98.26% आहे
गेल्या 24 तासांत देशात 10,229 नव्या कोरोना बाधित रुग्णांची नोंद
भारतातील सध्याची कोविड सक्रीय रुग्णसंख्या  गेल्या 523 दिवसांतील नीचांकी रुग्णसंख्या
साप्ताहिक पॉझिटीव्हिटी दर  गेले 52 दिवस हा दर 2% पेक्षा कमी राहिला आहे
गेल्या 24 तासांच्या कालावधीत, कोविड प्रतिबंधक लसीच्या 30,20,119 मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 112 कोटी 34 लाखांचा  टप्पा ओलांडला आहे. देशभरात 1,15,01,243 सत्रांच्या आयोजनातून हे उद्दिष्ट साध्य करण्यात आले.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, दिल्या गेलेल्या लसीच्या एकूण मात्रांची गटनिहाय विभागणी पुढीलप्रमाणे आहे :
|
|
HCWs
|
|
1st Dose
|
|
1,03,80,497
|
|
2nd Dose
|
|
93,34,144
|
|
FLWs
|
|
1st Dose
|
|
1,83,74,094
|
|
2nd Dose
|
|
1,61,78,125
|
|
Age Group 18-44 years
|
|
1st Dose
|
|
43,26,35,344
|
|
2nd Dose
|
|
17,04,47,156
|
|
Age Group 45-59 years
|
|
1st Dose
|
|
17,83,12,929
|
|
2nd Dose
|
|
10,49,30,515
|
|
Over 60 years
|
|
1st Dose
|
|
11,17,34,885
|
|
2nd Dose
|
|
7,11,02,789
|
|
Total
|
|
1,12,34,30,478
गेल्या 24 तासांत 11,926 रुग्ण कोविड आजारातून बरे झाल्यामुळे देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 3,38,49,785 झाली आहे.
परिणामी, भारतातील रोगमुक्ती दर 98.26% आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे, रोज नोंदल्या जाणाऱ्या नव्या कोविड बाधितांची संख्या गेले सलग 141 दिवस, 50,000 हून कमी असण्याचा कल कायम आहे.
गेल्या 24 तासांत, 10,229 नव्या कोविडग्रस्त रुग्णांची नोंद झाली.
भारतातील कोविड सक्रीय रुग्णसंख्या सध्या 1,34,096 इतकी आहे, गेल्या 523 दिवसांतील ही सर्वात कमी रुग्णसंख्या आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.39% असून मार्च 2020 पासूनचे हे सर्वात कमी प्रमाण आहे.
देशभरात कोविड संसर्ग तपासणी चाचण्या करण्याच्या क्षमतेचा विस्तार करण्याचे काम सुरु असून गेल्या 24 तासांत देशात एकूण 9,15,198 चाचण्या करण्यात आल्या. देशात आतापर्यंत एकंदर 62 कोटी 46 लाखांहून अधिक  चाचण्या करण्यात आल्या.
देशभरात कोविड चाचण्या करण्याची क्षमता वाढविली जात असतानाच, साप्ताहिक पॉझिटीव्हिटी दर सध्या 0.99% असून गेले 52 दिवस हा दर 2% हून कमी राहिला आहे. दैनंदिन पॉझिटीव्हिटी दर आज 1.12% इतका आहे. दैनंदिन पॉझिटीव्हिटी दर गेले सलग 42 दिवस 2% हून कमी राहिला आहे आणि गेले सलग 77 दिवस हा दर 3% हून कमी राहिला आहे.
गृह मंत्रालय
अडकलेल्या मजुरांच्या रेल्वे प्रवासासंदर्भात एसओपी
नवी दिल्ली, 19 मे 2020
लॉकडाऊन उपाययोजनांसंदर्भातील 17-5-2020 ची सुधारित एकत्रित मार्गदर्शक तत्वे कायम ठेवत केंद्रीय गृह मंत्रालयाने, अडकलेल्या मजुरांना रेल्वेने ये-जा करता यावी यासाठी सुधारित एसओपी, मानक संचालन पद्धती जारी केली आहे.
यानूसार, अडकलेल्या मजुरांना रेल्वेने ये-जा करण्यासाठीची परवानगी याप्रमाणे-
- रेल्वे मंत्रालय, केंद्रीय गृह मंत्रालयाशी चर्चा करून श्रमिक विशेष गाड्यांना ये-जा करण्याची परवानगी देईल.
- सर्व राज्ये आणि केंद्रशासित प्रदेश नोडल अधिकारी नियुक्त करतील आणि अशा अडकलेल्या व्यक्तींना पाठवण्यासाठी आवश्यक व्यवस्था करतील.
- राज्ये आणि केंद्रशासित प्रदेशांच्या आवश्यकता लक्षात घेऊन गाडीचा थांबा आणि ज्या ठिकाणी जायचे आहे ते स्थान यासह गाडीच्या वेळापत्रकाला रेल्वे मंत्रालय अंतिम स्वरूप देईल. हे वेळापत्रक राज्ये आणि केंद्रशासित प्रदेशांना कळवण्यात येईल ज्यामुळे अशा अडकलेल्या मजुरांना पाठवण्यासाठी आणि घेण्यासाची योग्य व्यवस्था करता येईल.
- रेल्वेच्या वेळापत्रकाबाबत प्रसिद्धी, प्रवेशासाठीचे आणि प्रवाश्यांच्या ये-जा करण्यासाठीचे नियम, रेल्वे डब्यात पुरवण्यात येणाऱ्या सुविधा, राज्ये आणि केंद्रशासित प्रदेशांसमवेत तिकीट आरक्षण व्यवस्था रेल्वे मंत्रालय करेल.
- सर्व प्रवाशांची चाचणी  अनिवार्य असून ते केल्याची खातरजमा मजुरांना पाठवणारे राज्य किंवा केंद्रशासित प्रदेश आणि रेल्वे मंत्रालयाने करायची आहे. लक्षणे नसलेल्या प्रवाशांनाच रेल्वेतून प्रवास करण्याची परवानगी आहे.
- गाडीत चढताना आणि प्रवासात सर्व प्रवाशांनी एकमेकांमध्ये योग्य अंतराचे पालन करायचे आहे.
- नियोजित स्थानी पोहोचल्यानंतर प्रवाश्यांना त्या राज्य किंवा केंद्रशासित प्रदेशाच्या आरोग्य नियमावलीला अनुसरावे लागेल.
राज्ये/केंद्रशासित प्रदेशांशी केलेल्या संपर्काबाबत माहितीसाठी इथे क्लिक कराS.Thakur/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
वाणिज्य आणि उदयोग मंत्रालय
केंद्रीय वाणिज्य आणि उद्योगमंत्री सुरेश प्रभू यांच्या हस्ते ठाण्यात सूक्ष्म, लघु आणि मध्यम उद्योजकांसाठी सपोर्ट आणि आऊटरीच उपक्रम प्रारंभ
मुंबई, 2 नोव्हेंबर 2018
देशातील सूक्ष्म, लघु आणि मध्यम उद्योजकांसाठी  केंद्रीय वाणिज्य आणि उद्योगमंत्री सुरेश प्रभू यांच्या हस्ते आज ठाण्यातल्या डॉ. काशिनाथ घाणेकर सभागृहात सपोर्ट आणि आऊटरीच उपक्रमाचा प्रारंभ झाला. देशातील सूक्ष्म, लघु आणि मध्यम उद्योग क्षेत्राला सामोऱ्या जाव्या लागणाऱ्या अडथळ्यांच्या निराकरणासाठी धोरण जाहीर करण्याची नितांत गरज होती. पंतप्रधान नरेंद्र मोदी यांनी आज या क्षेत्रासाठी अनेक ऐतिहासिक घोषणा केल्या असून त्या निव्वळ घोषणाच राहणार नाहीत असं प्रभू यांनी सांगितले. आगामी 100 दिवसात या घोषणांच्या प्रत्यक्ष अंमलबजावणीवर पंतप्रधान स्वत: लक्ष ठेऊन असतील असेही प्रभू म्हणाले.
या महत्त्वाच्या संधीचा देशातल्या तरुण उद्योजकांनी जास्तीत जास्त फायदा घ्यावा आणि उद्योग क्षेत्राकडे वळावे, असे आवाहन प्रभू यांनी केले. मराठी माणसासाठी दिवाळी पहाट महत्त्वाची असते मात्र आज पंतप्रधानांनी एमएसएमई क्षेत्रासाठी केलेल्या घोषणा ही नवी पहाटच आहे,असेही त्यांनी सांगितले.
दरम्यान, पंतप्रधान नरेंद्र मोदी यांच्या हस्ते आज नवी दिल्लीतल्या विज्ञान भवन येथे या कार्यक्रमाच्या प्रारंभाचा मुख्य समारंभ झाला. यावेळी केंद्रीय वित्त मंत्री अरुण जेटली तसेच केंद्रीय लघु, सूक्ष्म आणि मध्यम उद्योग विभागाचे राज्यमंत्री गिरीराज सिंग उपस्थित होते.
एमएसएमई क्षेत्राला अर्थसहाय्यासाठी सुलभता, बाजारपेठेची उपलब्धता, सहाय्य सुलभीकरणसंदर्भात अनेक महत्त्वपूर्ण घोषणा करण्यात आल्या.
एमएसएमई उद्योगांपर्यंत पोहोचण्याचा उपक्रम 100 दिवस सुरू राहणार असून देशभरातल्या 100 जिल्ह्यात तो राबवला जाणार आहे.
N.Sapre/B.Gokhale/J.Patankar/P.Kor
(Visitor Counter : 57
नवी दिल्ली, 26 मार्च 2020
कोविड-19 या जागतिक साथीच्या आजाराचा सामना करण्यासाठी आज जी-20 गटाच्या सदस्य देशांच्या नेत्यांनी आभासी शिखर परिषद घेतली आणि या संकटाचा सामना करण्यासाठी जागतिक पातळीवर समन्वयात्मक उपाययोजना कशा करता येतील, यावर या बैठकीत चर्चा केली. त्याआधी, पंतप्रधान नरेंद्र मोदी यांनी सौदी अरेबियाच्या राजपुत्रांशी यासंदर्भात दूरध्वनीवरुन चर्चा केली. कोविड-19 या आजारामुळे आलेल्या जागतिक आर्थिक संकटाचा सामना करण्यासाठी जी-20 राष्ट्रांचे अर्थमंत्री आणि मध्यवर्ती बँकांच्या गव्हर्नर्सची बैठक होऊन एक पार्श्वभूमी तयार करण्यात आली होती. या पार्श्वभूमीवर ही शिखर परिषद घेण्यात आली.
या साथीच्या आजाराचा सामना करुन, लोकांचे त्यापासून रक्षण करण्यासाठीजे जे शक्य होईल, त्या सर्व उपाययोजना करण्याचा निर्धार सर्व नेत्यांनी व्यक्त केला. या संकटावर मात करण्यासाठी जागतिक आरोग्य संघटनेला पाठबळ देण्यावरही सर्वांनी सहमती दर्शवली. यात, वैद्यकीय साधने आणि उपकरणांचा पुरवठा, निदान चाचणी किट्स, उपचारासाठीची औषधे आणि लसपुरवठा करण्यावर चर्चा झाली.
या जागतिक साथीच्या आजाराचे सामाजिक आणि जागतिक अर्थव्यवस्थेवर होणारे विपरीत परिणाम शक्य तेवढे कमी करून जागतिक विकासदर राखणे, बाजारपेठेत स्थैर्य आणि संकटात उभे राहण्याची शक्ती कायम ठेवण्यासाठी उपलब्ध असलेली धोरणे आणि उपाययोजना करण्यासाठी आपण कटिबद्ध आहोत, असे सर्व नेत्यांनी यावेळी सांगितले. या आजारामुळे जागतिक अर्थव्यवस्थेला बसणारा फटका काही अंशी कमी करण्यासाठी 5 त्रिलीयन डॉलर्सची मदत देण्याची तयारी जी-20 राष्ट्रसमुहाने दर्शवली आहे. त्याशिवाय, जागतिक आरोग्य संघटनेने सुरु केलेल्या कोविड-19 मदतनिधीत स्वयंस्फूर्तीने मदत करण्यावरही या परिषदेत सहमती झाली.
कोरोनाच्या पार्श्वभूमीवर ही आभासी परिषद आयोजित केल्याबद्दल पंतप्रधानांनी सौदी अरेबियाच्या शासकांचे आभार मानले. या आजाराच्या सामाजिक आणि आर्थिक परिणामांकडे पंतप्रधानांनी लक्ष वेधले. कोरोनाचे 90 टक्के रुग्ण आणि 88 टक्के मृत्यू, जी-20 समूह राष्ट्रांमध्ये झाले आहे. या सगळ्या राष्ट्रांचे जागतिक जीडीपीमध्ये 80 टक्के योगदान असून त्यांची लोकसंख्या जगाच्या 60 टक्के इतकी आहे. त्यामुळेच, या जागतिक साथीच्या आजारावर मात करण्यासाठी जी-20 देशांनी एक ठोस योजना जगापुढे मांडली पाहिजे असा प्रस्ताव पंतप्रधान मोदी यांनी मांडला.
जागतिक समृद्धी आणि सहकार्य याविषयीच्या आपल्या दृष्टीकोनाच्या केंद्रस्थानी केवळ मानव असायला हवा, असे आग्रही प्रतिपादन मोदी यांनी यावेळी केले. त्यामुळे, प्रत्येक देशाने याबद्दलची आपली संशोधने आणि वैद्यकीय प्रगती मोकळेपणे सर्वाना सहकार्य करावे, असेही ते म्हणाले. एक प्रतिसादात्मक, मानवी आरोग्य व्यवस्था अंगीकारुन, कोरोनाच्या पार्श्वभूमीवर आंतरराष्ट्रीय पातळीवरील प्रोटोकॉलचे पालन करणारी उपचारपद्धती विकसित करायला हवी, तसेच आर्थिकदृष्ट्या दुर्बल देशांना या संकटाचा सामना करण्यासाठी मदत करायला हवी, असे आवाहन पंतप्रधानांनी केले.
या नव्या जागतिकीकरणाच्या काळात, सराव मानवजातीच्या कल्याणासाठी सर्व देशांनी पुढे यायला हवे असे सांगत मानवतेच्या हितासाठी एक बहुआयामी व्यासपीठ असावे, अशी सूचना त्यांनी केली.
या शिखर परिषदेच्या समाप्तीच्या वेळी जी-20 नेत्यांनी एक संयुक्त निवेदन जारी केले. कोरोना विषाणूच्या जागतिक साथीच्या आजाराचा सामना करण्यासाठी, जागतिक अर्थव्यवस्थेच्या संरक्षणासाठी, व्यापारात आलेले अडथळे दूर करण्यासाठी आणि जागतिक सहकार्य वाढवण्यासाठी एकत्रित आणि सुनियोजित प्रयत्न करण्यावर या निवेदनात भर देण्यात आला.
G.Chippalkatti/R.Aghor/P.Kor
आरोग्य आणि कुटुंब कल्याण मंत्रालय
कोविड 19 लसीकरणाबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 55.01 कोटींपेक्षा अधिक मात्रा पुरवण्यात आल्या
राज्ये/केंद्रशासित प्रदेश आणि खाजगी रुग्णालयांकडे अद्याप 2.82 कोटी पेक्षा जास्त मात्रा उपलब्ध
कोविड- 19 प्रतिबंधक लसीकरणाची देशभरात व्याप्ती आणि गती वाढवण्यासाठी केंद्र सरकार कटीबद्ध आहे. कोविड-19 सार्वत्रिक लसीकरणाचा नवा टप्पा 21 जून 2021 पासून सुरु झाला. लसींची अधिक उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लस उपलब्धतेवर आधीच दृष्टीक्षेप आणि प्रवाही लस पुरवठा साखळी याद्वारे लसीकरण अभियानाला अधिक गती देण्यात आली आहे.
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. कोविड-19 लसीकरण अभियानाच्या सार्वत्रिकीकरणाच्या नव्या टप्यात केंद्र सरकार, देशातल्या लस उत्पादकांकडून उत्पादित 75% लसी खरेदी करून त्या राज्ये आणि केंद्रशासित प्रदेशांना मोफत पुरवत आहे.
|
|
VACCINE DOSES
|
|

|
|
SUPPLIED
|
|
55,01,93,040
|
|
IN PIPELINE
|
|
59,16,920
|
|
CONSUMPTION
|
|
52,59,93,669
|
|
BALANCE AVAILABLE
|
|
2,82,57,130
केंद्र सरकारने आतापर्यंत सर्व स्त्रोताद्वारे 55.01 कोटींहून अधिक  लसींच्या मात्रा राज्ये/ केंद्र शासित प्रदेशांना पुरवल्या आहेत.आणखी 59,16,920 मात्रा पुरवठ्याच्या मार्गावर आहेत.
वाया गेलेल्या मात्रांसह आतापर्यंत एकूण 52,59,93,669 मात्रा देण्यात आल्या आहेत.
याशिवाय लसीच्या 2.82 कोटी हून अधिक  शिल्लक आणि वापरलेल्या नाहीत अशा मात्रा राज्ये आणि केंद्र शासित प्रदेश आणि खाजगी रुग्णालयांकडे उपलब्ध आहेत.
माहिती आणि प्रसारण मंत्रालय
रोम चित्रपट महोत्सवात वाढता लोक सहभाग- फ्रान्सिस्का व्हिआ
पणजी, 27 नोव्हेंबर 2018
भारत आणि आंतराष्ट्रीय चित्रपट महोत्सवासमवेत अधिक सहयोगासाठी आपण उत्सुक आहोत यासाठी शक्य त्या मार्गांचा अभ्यास करुन रसिक आणि समिक्षकांना नव्या गोष्टी सादर करता येतील असे लॉरा डेली कोली यांनी सांगितले. रोम चित्रपट महोत्सव आयोजित करणाऱ्या ‘सिनेमा पर रोम’ या प्रतिष्ठानच्या लॉरा या उपाध्यक्षा आहेत. चित्रपट दिग्दर्शक राकेश ओम प्रकाश मेहरा आणि ‘सिनेमा पर रोम’ प्रतिष्ठानच्या महाव्यवस्थापक फ्रान्सिस्का व्हिआ यांच्या समवेत गोव्यात इफ्फीमधे संयुक्त पत्रकार परिषदेत त्या आज बोलत होत्या. जागतिक चित्रपट क्षेत्रात भारतीय चित्रपटांना विशेष स्थान आहे असे त्या म्हणाल्या. रोम चित्रपट महोत्सवाचे महत्व वाढत असून प्रेक्षक आणि आंतरराष्ट्रीय प्रसारमाध्यमांची या महोत्सवाविषयी उत्सुकता वाढत असल्याचे त्यांनी नमूद केले.
2020 मधे फेडरिको फेलीनी यांची जन्मशताब्दी आयोजित करण्यात आली असून या भव्य आयोजनासाठी इटलीचे नागरिक एकत्र येत असल्याचे ते म्हणाले. नवी पिढी तयार होत असून आपल्या प्राचीन संस्कृतीशी दृढ नाते राखणे महत्वाचे आहे असे त्या म्हणाल्या.
भारतीय चित्रपट महोत्सवांसमवेत सहयोग करणे इटलीसाठी महत्वाचे आहेत तसेच आशिया आणि आशियाई चित्रपट आमच्यासाठी महत्वाचे आहेत असे फ्रान्सिस्का व्हिआ यांनी सांगितले.
प्रख्यात चित्रपट निर्माते फेर्डिको फेलीनी, अकीरा कुरोसावा यांचा उल्लेख करत दिग्ग्जांचे कार्य त्यांच्या मृत्यूनंतरही नेहमीच स्मरणात राहते असे राकेश ओम प्रकाश मेहरा यांनी सांगितले.
रोम चित्रपट महोत्सवाविषयी बोलतांना हा महोत्सव सुनियोजित पद्धतीने आयोजित करण्यात आला होता आणि त्याला मोठा प्रतिसादही लाभल्याचे ते म्हणाले. युरोपमधे विशेषत: इटलीमधे चित्रपट आणि त्या संदर्भातली योग्य दिशा देण्यात पत्रकारितेची महत्वाची भूमिका असते. पत्रकारितेमुळे चित्रपटाला चळवळीचे स्वरुप प्राप्त होऊ शकते असे त्यांनी नमूद केले.
पार्श्वभूमी:-
लॉरा डेली कोली -
या पत्रकार आणि चित्रपटविषयक अनेक पुस्तकांच्या लेखिका आहेत.
फ्रान्सिस्का व्हिआ-
चित्रपट आणि चित्रपट महोत्सवांच्या कार्याविषयी व्हिआ यांची उत्तम जाण असून सांस्कृतिक व्यवस्थापक म्हणून त्यांचा अनुभव दांडगा आहे.
राकेश ओम प्रकाश मेहरा-
मेहरा हे दिग्दर्शक, लेखक आणि निर्माते आहेत. ‘रंग दे बसंती’, ‘दिल्ली-6’, ‘भाग मिल्खा भाग’ यासारख्या समिक्षकांच्या आणि रसिकांच्या पसंतीला उतरलेल्या चित्रपटांचे लेखन, दिग्दर्शन आणि निर्मिती त्यांनी केली आहे. त्यांचा ‘मेरे प्यारे प्रायमिनिस्टर’ हा चित्रपट यावर्षी ऑक्टोबरमधे रोम चित्रपट महोत्सवात दाखवण्यात आला.
B.Gokhale/N.chitale/P.Malandkar
(Visitor Counter : 84
कोळसा मंत्रालय
कोळसा मंत्रालयाकडून परफॉर्मन्स बँक गॅरंटीच्या उजळणीत सवलत
व्यावसायिक कोळसा खाणींच्या लिलावाला 30 जानेवारी 2023 पर्यंत मुदतवाढ
केंद्रीय कोळसा मंत्रालयाने 141 कोळसा खाणींसाठी 3 नोव्हेंबर 2022 रोजी व्यावसायिक कोळसा खाणींच्या लिलावाची सहावी फेरी आणि त्यासाठीच्या दुसऱ्या प्रयत्नाला सुरू केली होती. उद्योग क्षेत्राकडून असलेली कोळशाची मागणी लक्षात घेऊन तसेच व्यवसाय सुलभतेला चालना देण्याच्या दृष्टीने मंत्रालयाने यापुढे, परफॉर्मन्स बँक गॅरंटीसाठीची पहिली तपासणी/उजळणी ही, संबंधीत खाणी खुल्या करण्याची परवानगी दिल्यानंतर करण्याचा निर्णय घेतला आहे.
या अंतर्गत आता निविदेशी निगडीत कागदपत्रांमधील तरतुदींनुसार, यशस्वीरित्या लिलाव झालेल्या प्रत्येक कोळसा खाणीसाठी, सादर कराव्या लागणाऱ्या परफॉर्मन्स बँक गॅरंटीमध्ये, दरवर्षी त्या वर्षाच्या सुरुवातीला म्हणजेच एप्रिल महिन्यात राष्ट्रीय कोळसा निर्देशांकाच्या आधारे तपासणी करून सुधारणा केली जाणार आहे. 2020 मध्ये व्यावसायिक कोळसा खाणींसाठी पहिला लिलाव सुरू झाल्यापासून, राष्ट्रीय कोळसा निर्देशांकांत दुप्पटीने वाढ झाली आहे, ही बाब लक्षात घेऊनच परफॉर्मन्स बँक गॅरंटीमध्ये शिथीलता मिळावी यासाठी, कोळसा मंत्रालयाला उद्योगक्षेत्राकडून असंख्य निवेदने प्राप्त झाली आहेत. राष्ट्रीय कोळसा निर्देशांकांत झालेल्या अभूतपूर्व वाढीमुळे, ज्या निवीदा यशस्वीपणे स्विकारल्या गेल्या आहेत आणि कार्यवाहीच्या बाबतीत त्यांच्या खाणी या प्रत्यक्ष कार्यान्वित होण्याआधीच्या टप्प्यापर्यंत पोहचल्या आहेत, अशांवरचा आर्थिक भार मोठ्या प्रमाणात वाढला आहे, आणि या सगळ्यामुळे खाणी कार्यान्वित करण्याच्या कामांसाठी निधी कसा उपलब्ध करावा, ही नवी समस्या निर्माण झाली असल्याचे या निवेदनांमध्ये म्हटले आहे.
या सर्व पार्श्वभूमीवर खाणी कार्यान्वित करण्याच्या प्रक्रियेदरम्यान अशा निविदाधारकांवरील आर्थिक भार कमी करण्याकरता गुंतवणूकदाराभिमुख उपक्रम वा उपाययोजना राबवावी अपेक्षा व्यक्त करण्यात आली होती. याद्वारे व्यावसायिक कोळसा खाणींच्या लिलावात निविदाधारकांचा सहभागही वाढेल असे अपेक्षीत आहे. याच अनुषंगाने सध्या सुरू असलेल्या लिलाव फेरीत ही नवी सुधारणा लागू करता यावी यासाठी कोळसा मंत्रालयाने, लिलावासाठीची अंतिम तारखेला मुदतवाढ देत, ती आता 13 जानेवारी 2023 ऐवजी 30 जानेवारी 2023 अशी केली आहे.
कायदा आणि न्याय मंत्रालय
बालमजुरी या विषयावरच्या 17 व्या राष्ट्रीय वेबिनारचे 12 जून रोजी आयोजन
नवी दिल्ली, 9 जून 2023
कायदा आणि न्याय मंत्रालयाचा न्याय विभाग 12 जून 2023 रोजी जागतिक बालमजुरी विरोधी दिनानिमित्त आयोजित उपक्रमांचा एक भाग म्हणून 17 व्या राष्ट्रीय बालमजूर विषयक वेबिनारचे आयोजन करणार आहे. बालकांना मजुरीच्या जोखडातून मुक्त करून त्यांचे भविष्य घडवण्यासाठी सक्षम बनवणे यावर या वेबिनारमधे लक्ष केंद्रित केले जाईल.
वेबिनारमध्ये सहभागी होण्याची लिंक खालीलप्रमाणे: https://www.youtube.com/@ministryoflawandjustice2954S.Patil/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 91
ऊर्जा मंत्रालय
पंतप्रधान उद्या शिमला येथे सरकारी योजनांच्या लाभार्थ्यांशी संवाद साधणार
पंतप्रधान 21,000 कोटी रुपये किमतीच्या किसान सम्मान निधीचा 11 वा हप्ता जारी करणार
नवी दिल्ली, 30 मे 2022
स्वातंत्र्याच्या 75 वर्षांच्या स्मरणार्थ देशभर स्वातंत्र्याचा अमृत महोत्सव साजरा होत आहे. या कार्यक्रमाचा भाग म्हणून उद्या ‘गरीब कल्याण संमेलन’ आयोजित केले जाणार असून हा देशाच्या सर्व जिल्ह्यांमधे पोहोचणारा आतापर्यंतचा सर्वात मोठा राष्ट्र-स्तरीय संवाद असेल. भारत सरकारच्या 9 मंत्रालये/विभागांच्या जवळजवळ 16 योजनांच्या लाभार्थ्यांबरोबर माननीय पंतप्रधान संवाद साधतील. प्रधानमंत्री किसान सम्मान निधी, प्रधान मंत्री उज्ज्वला योजना, पोषण अभियान, प्रधान मंत्री मातृ वंदना योजना, स्वच्छ भारत अभियान , जल जीवन अभियान आणि अमृत, प्रधान मंत्री स्वनिधी योजना, एक राष्ट्र एक शिधा पत्रक, प्रधान मंत्री गरीब कल्याण अन्न योजना, आयुष्मान भारत पीएम जन आरोग्य योजना, आयुष्मान भारत आरोग्य आणि सास्थ्य केंद्र आणि प्रधान मंत्री मुद्रा योजना या व्यापक योजना/कार्यक्रमांच्या परिणामाबद्दल माननीय पंतप्रधान लाभार्थ्यांशी संवाद साधतील. शिमला येथे उद्या आयोजित करण्यात आलेल्या राष्ट्रीय स्तरावरच्या कार्यक्रमात पंतप्रधान 21,000 कोटी पेक्षा जास्त रकमेच्या किसान सम्मान निधीचा 11 वा हप्ता जारी करतील.
केंद्रीय ऊर्जा आणि एनआरई मंत्री श्री. आर. के. सिंह या देशव्यापी कार्यक्रमात दृकश्राव्य माध्यमातून भोजपूर  येथून सहभागी होतील. सकाळी 9:45 ते 10:50 या वेळात आयोजित करण्यात आलेल्या या कार्यक्रमात श्री. आर. के. सिंह भोजपूर येथील लाभार्थ्यांशी संवाद साधतील. यावेळी विविध योजनांवरील चित्रफिती दाखवल्या जातील. त्यानंतर श्री. सिंह दृकश्राव्य माध्यमातून राष्ट्रीय स्तरावरच्या कार्यक्रमात सहभागी होतील.
G.Chippalkatti/R.Agashe/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 157
उपराष्ट्रपती कार्यालय
उद्याच्या रविवारी घरी राहून स्वतःची आणि इतरांची काळजी घ्या - उपराष्ट्रपती
कोरोना विषाणूमुळे उद्भवलेल्या आव्हानांचा सामना करण्यासाठी प्रत्येक नागरिकाने इतरांना मार्गदर्शन आणि प्रोत्साहन द्यावे
राजकीय पक्ष आणि अन्य सर्वांनी कोरोना विषाणूचा एकत्रितपणे सामना करण्याचे नायडूंचे आवाहन
नवी दिल्ली, 21 मार्च 2020
उपराष्ट्रपती आणि राज्यसभेचे अध्यक्ष एम. वेंकैया नायडू यांनी देशातील जनतेला उद्या  घरातच राहण्याचे आवाहन केले आहे; जेणेकरुन कोरोना विषाणूचा प्रादुर्भाव प्रभावीपणे रोखता येईल. प्रत्यक्ष संपर्काद्वारे विषाणूचा प्रसार होत असल्यामुळे, विषाणूच्या 'इक्युबेशन' कालावधीत संपर्क टाळून त्याचा प्रसार रोखण्यासाठी सार्वजनिक ठिकाणी सुरक्षित अंतर  राखणे, हा एक प्रभावी उपाय आहे, असे ते म्हणाले.
पंतप्रधान नरेंद्र मोदी यांनी येत्या रविवारी ‘जनता कर्फ्यू' पाळण्याचे केलेले आवाहन म्हणजे सार्वजनिक ठिकाणी सुरक्षित अंतराच्या माध्यमातून ‘स्वतःची आणि इतरांची काळजी घेणं' आणि वैद्यकीय तज्ज्ञ आणि जागतिक आरोग्य संघटनेने देखील याचे तत्वतः समर्थन केल्याचे नायडूंनी स्पष्ट केलं.
नायडू यांनी राजकीय पक्ष, नागरी संस्था आणि इतर सर्व संबंधिताना कोरोना विषाणूमुळे देशासमोर उभे ठाकलेल्या आव्हानांचा एकत्रितपणे सामना करण्याचे आवाहन केले. ते पुढे म्हणाले की, आव्हानाचा सामना करण्यासाठी इतरांना शिक्षित करणे आणि प्रोत्साहित करणे, ही प्रत्येक नागरिकाची जबाबदारी आहे.
S.Pophale/S.Kane/D.Rane
(Visitor Counter : 102